Document ID: 31990L0429

ΟΔΗΓΙΑ ΤΟΥ ΣΥΜΒΟΥΛΙΟΥ της 26ης Ιουνίου 1990 για τον καθορισμό των απαιτήσεων υγειονομικού ελέγχου που ισχύουν στο ενδοκοινοτικό εμπόριο και στις εισαγωγές σπέρματος χοίρων (90/429/ΕΟΚ)
ΤΟ ΣΥΜΒΟΥΛΙΟ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,
ιΕχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,
την πρόταση της Επιτροπής^(1),
τη γνώμη του Ευρωπαϊκού Κοινοβουλίου^(2),
τη γνώμη της Οικονομικής και Κοινωνικής Επιτροπής^(3),
Εκτιμώντας:
ότι οι διατάξεις για τα προβλήματα υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών παρατίθενται στην οδηγία 64/432/ΕΟΚ^(4), όπως τροποποιήθηκε τελευταία από την οδηγία 89/360/ΕΟΚ^(5)- ότι η οδηγία 72/462/ΕΟΚ^(6), όπως τροποποιήθηκε τελευταία από την οδηγία 89/227/ΕΟΚ^(7), περιέχει, εξάλλου, διατάξεις σχετικές με τα προβλήματα υγειονομικού ελέγχου κατά την εισαγωγή βοοειδών και χοιροειδών από τρίτες χώρες-
ότι οι αναφερόμενες διατάξεις επέτρεψαν, όσον αφορά το ενδοκοινοτικό εμπόριο και τις εισαγωγές στην Κοινότητα βοοειδών και χοιροειδών από τρίτες χώρες, να εξασφαλιστεί ότι η χώρα προελεύσεως θα εγγυάται την τήρηση των κριτηρίων υγειονομικού ελέγχου, πράγμα που επιτρέπει να αποφευχθούν σχεδόν ολοκληρωτικά οι κίνδυνοι μεταδόσεως των ασθενειών των ζώων- ότι υφίσταται πάντως κίνδυνος μεταδόσεως αυτών των ασθενειών στην περίπτωση των συναλλαγών σπέρματος-
ότι, στο πλαίσιο της κοινοτικής πολιτικής εναρμονίσεως των εθνικών διατάξεων στον τομέα του υγειονομικού ελέγχου που διέπουν το ενδοκοινοτικό εμπόριο ζώων και προϊόντων που προέρχονται από αυτά, είναι στο εξής απαραίτητο να δημιουργηθεί ένα εναρμονισμένο σύστημα για τις ενδοκοινοτικές συναλλαγές και τις εισαγωγές στην Κοινότητα σπέρματος χοίρων-
ότι για το ενδοκοινοτικό εμπόριο σπέρματος, το κράτος μέλος στο οποίο συλλέγεται το σπέρμα πρέπει να υποχρεωθεί να εγγυηθεί ότι το σπέρμα συνελέγη και αποτέλεσε αντικείμενο κατεργασίας σε κέντρα συλλογής εγκεκριμένα και ελεγχόμενα- ότι προέρχεται από ζώα των οποίων η υγειονο-
μική κατάσταση είναι τέτοια ώστε να απομακρύνονται οι κίνδυνοι μεταδόσεως των ασθενειών των ζώων- ότι συνελέγη, κατεργάσθηκε και μεταφέρθηκε σύμφωνα με κανόνες που επιτρέπουν τη διατήρηση της καταστάσεώς του από υγειονομική άποψη και ότι, κατά τη μεταφορά του προς τη χώρα προορισμού, συνοδεύεται από υγειονομικό πιστοποιητικό ώστε να εξασφαλίζεται η τήρηση των εγγυήσεων αυτών
ότι οι διαφορετικές πολιτικές που ασκούνται στην Κοινότητα στον τομέα του εμβολιασμού κατά ορισμένων ασθενειών, δικαιολογούν τη διατήρηση χρονικά περιορισμένων παρεκκλίσεων οι οποίες επιτρέπουν στο κράτη μέλη να απαιτούν, όσον αφορά ορισμένες ασθένειες, πρόσθετη προστασία κατά των ασθενειών αυτών-
ότι, για την εισαγωγή σπέρματος από τρίτες χώρες στην Κοινότητα, θα πρέπει να καταρτισθεί ένας πίνακας τρίτων χωρών με βάση υγειονομικές προδιαγραφές- ότι, ανεξάρτητα από την ύπαρξη αυτού του πίνακα, τα κράτη μέλη πρέπει να επιτρέπουν την εισαγωγή σπέρματος μόνον όταν τούτο
προέρχεται από κέντρα συλλογής που πληρούν ορισμένες προδιαγραφές, οι οποίες ελέγχονται επισήμως- ότι πρέπει, εξάλλου, να καθοριστούν ανάλογα με τις περιστάσεις ειδικοί κανόνες υγειονομικού ελέγχου εφαρμοζόμενοι για χώρες που περιλαμβάνονται στον πίνακα- ότι, επιπλέον, για να επιβεβαιώνεται η τήρηση των κανόνων αυτών, πρέπει να μπορούν να γίνονται επιτόπου έλεγχοι-
ότι θα πρέπει να επεκταθούν στην παρούσα οδηγία οι κανόνες και οι διαδικασίες ελέγχου οι οποίοι προβλέπονται στην οδηγία 89/662/ΕΟΚ της 11ης Δεκεμβρίου 1989 σχετικά με τους κτηνιατρικούς ελέγχους που εφαρμόζονται στο ενδοκοινοτικό εμπόριο με προοπτική την υλοποίηση της εσωτερικής αγοράς^(8)-
ότι, για να προληφθεί η μετάδοση ορισμένων μεταδοτικών ασθενειών, πρέπει να γίνεται έλεγχος εισαγωγής κατά την άφιξη μιας παρτίδας σπέρματος στο έδαφος της Κοινότητας, εκτός από την περίπτωση όπου πρόκειται για εξωτερική διαμετακόμιση-
ότι θα πρέπει να επιτρέπεται στο κράτη μέλη να λαμβάνουν επείγοντα μέτρα σε περίπτωση εμφανίσεως μεταδοτικών ασθενειών σε ένα άλλο κράτος μέλος ή σε μια τρίτη χώρα- ότι οι κίνδυνοι που περιέχουν οι ασθένειες αυτές και τα μέτρα άμυνας που καθίστανται αναγκαία πρέπει να εκτιμώνται με τον ίδιο τρόπο στο σύνολο της Κοινότητας- ότι, για το λόγο αυτό, πρέπει να θεσπιστεί μια κοινοτική επείγουσα διαδικασία, στα πλαίσια της μόνιμης κτηνιατρικής επιτροπής, σύμφωνα με την οποία πρέπει να λαμβάνονται τα αναγκαία μέτρα-
ότι θα πρέπει να ανατεθεί στην Επιτροπή η φροντίδα της λήψεως ορισμένων εκτελεστικών μέτρων της παρούσας οδηγίας- ότι, για το σκοπό αυτό, θα πρέπει να προβλεφθεί μια διαδικασία στενής και αποτελεσματικής συνεργασίας μεταξύ Επιτροπής και κρατών μελών στο πλαίσιο της μόνιμης κτηνιατρικής επιτροπής-
ότι, τέλος, η παρούσα οδηγία δεν παραβλάπτει το εμπόριο σπέρματος που έχει παραχθεί πριν από την ημερομηνία κατά την οποία τα κράτη μέλη πρέπει να συμμορφωθούν προς αυτήν,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
ΚΕΦΑΛΑΙΟ Ι
Γενικές διατάξεις
Άρθρο 1
Η παρούσα οδηγία θεσπίζει τους όρους υγειονομικού ελέγχου που ισχύουν για το ενδοκοινοτικό εμπόριο και για τις εισαγωγές σπέρματος χοίρων από τρίτες χώρες.
Άρθρο 2
Για την εφαρμογή της παρούσας οδηγίας ισχύουν, εφόσον χρειάζεται, οι ορισμοί που περιλαμβάνονται στο άρθρο 2 των οδηγιών 64/432/ΕΟΚ, 72/462/ΕΟΚ, 88/407/ΕΟΚ^(9) και 90/425/ΕΟΚ^(10).
Επιπλέον, ως "σπέρμα" νοείται το παρασκευασμένο ή αραιωμένο προϊόν της εκσπερμάτωσης ενός κατοικιδίου χοίρου ή το προϊόν αυτό ως έχει.
ΚΕΦΑΛΑΙΟ ΙΙ
Ενδοκοινοτικό εμπόριο
Άρθρο 3
Κάθε κράτος μέλος μεριμνά ώστε να προορίζεται για τις συναλλαγές μόνο το σπέρμα που πληροί τους ακόλουθους γενικούς όρους:
α) ^πρέπει να έχει συλλεγεί και να έχει υποστεί επεξεργασία, με σκοπό την τεχνητή γονιμοποίηση, σε κέντρο συλλογής σπέρματος, εγκεκριμένο, από υγειονομική άποψη για ενδοκοινοτικό εμπόριο, σύμφωνα με το άρθρο 5 παράγραφος 1-
β)
πρέπει να έχει συλλεγεί από χοίρους των οποίων
η κατάσταση της υγείας είναι σύμφωνη με το παράρτημα^Β-
γ)
η συλλογή, η επεξεργασία, η αποθήκευση και η μεταφορά του σπέρματος πρέπει να έχουν γίνει σύμφωνα με τα παραρτήματα Α και Γ.
Άρθρο 4
1. ιΕως τις 31 Δεκεμβρίου 1992, τα κράτη μέλη των οποίων όλα τα κέντρα συλλογής περιλαμβάνουν μόνο ζώα μη εμβολιασμένα έναντι της νόσου Aujeszky που αντιδρούν αρνητικά στη δοκιμασία οροεξουδετέρωσης ή στη δοκιμασία ELISA για την ανίχνευση της νόσου Aujeszky, σύμφωνα με τις διατάξεις της παρούσας οδηγίας:
- μπορούν να απαγορεύουν την εισαγωγή στο έδαφός τους σπέρματος που προέρχεται από κέντρα συλλογής με διαφορετικό καθεστώς,
- δεν μπορούν, ωστόσο, να αντιτάσσονται στην εισαγωγή σπέρματος κάπρων οι οποίοι έχουν εμβολιασθεί με εμβόλιο, σε κέντρα συλλογής, από ιό από τον οποίο έχει αφαιρεθεί το γονίδιο Ι (GI) εφόσον:
- αυτός ο εμβολιασμός έχει πραγματοποιηθεί μόνον σε κάπρους που αντέδρασαν αρνητικά έναντι του ιού της νόσου Aujeszky,
- κατά τις ορολογικές εξετάσεις που πραγματοποιούνται όχι πριν τρεις εβδομάδες μετά τον εμβολιασμό, στους κάπρους αυτούς δεν ανιχνεύονται αντισώματα που προκαλούνται από τον ιό της νόσου.
Στην περίπτωση αυτή, δείγμα από το σπέρμα που συλλέγεται κάθε μέρα και προορίζεται για το εμπόριο, μπορεί να υποβάλλεται σε δοκιμασία απομόνωσης του ιού σε εγκεκριμένο εργαστήριο του κράτους μέλους προορισμού.
Οι διατάξεις της παραγράφου αυτής εφαρμόζονται μόνον εφόσον η Επιτροπή, ενεργώντας συμφωνα με τη διαδικασία του άρθρου 18, το αργότερο την 1η Ιουλίου 1991 έχει συντάξει τα πρωτόκολλα σχετικά με τις δοκιμασίες που πρέπει να χρησιμοποιηθούν για τις εξετάσεις αυτές, λαμβάνοντας υπόψη τη γνώμη της επιστημονικής κτηνιατρικής επιτροπής, ιδίως όσον αφορά τη συχνότητα των δοκιμασιών που πρέπει να γίνονται στα κέντρα, των δοκιμασιών απομονώσεως του ιού καθώς και την αποτελεσματικότητα και ασφάλεια του εμβολίου από ιό από τον οποίο έχει αφαιρεθεί το γονίδιο GI.
2. Με τη διαδικασία του άρθρου 18, μπορεί να αποφασίζεται η επέκταση του ευεργετήματος των διατάξεων της παραγράφου 1 σε τμήμα του εδάφους ενός κράτους μέλους, εφόσον όλα τα κέντρα συλλογής του τμήματος αυτού περιλαμβάνουν μόνο ζώα που αντιδρούν αρνητικά στη δοκιμασία οροεξουδετέρωσης ή στη δοκιμασία ELISA για την ανίχνευση της νόσου Aujeszky.
3. Το Συμβούλιο επανεξετάζει, πριν από τις 31 Δεκεμβρίου 1992, το παρόν άρθρο βάσει έκθεσης της Επιτροπής, συνοδευόμενης από ενδεχόμενες προτάσεις.
Άρθρο 5
1. Το κράτος μέλος στην επικράτεια του οποίου βρίσκεται το κέντρο συλλογής σπέρματος πρέπει να εξασφαλίζει ότι η έγκριση που αναφέρεται στο άρθρο 3 στοιχείο α) χορηγείται μόνον εφόσον το κέντρο αυτό ανταποκρίνεται στις προϋποθέσεις του παραρτήματος Α και τηρεί τις άλλες απαιτήσεις της παρούσας οδηγίας.
Το κράτος μέλος αυτό πρέπει επίσης να εξασφαλίζει ότι ο επίσημος κτηνίατρος θα ελέγχει την τήρηση των διατάξεων αυτών. Ο επίσημος κτηνίατρος προτείνει την ανάκληση της έγκρισης όταν μία ή περισσότερες από τις διατάξεις αυτές παύουν να τηρούνται.
2. ιΟλα τα εγκεκριμένα κέντρα συλλογής σπέρματος καταγράφονται σε μητρώο και στο κάθε κέντρο δίδεται αριθμός κτηνιατρικού μητρώου. Κάθε κράτος μέλος κοινοποιεί τον πίνακα των κέντρων συλλογής σπέρματος και τον αριθμό κτηνιατρικού μητρώου τους στα υπόλοιπα κράτη μέλη και την Επιτροπή, στους οποίους γνωστοποιεί και κάθε τυχόν ανάκληση έγκρισης.
3. Οι γενικοί κανόνες εφαρμογής του παρόντος άρθρου θεσπίζονται με τη διαδικασία του άρθρου 18.
Άρθρο 6
1. Τα κράτη μέλη μεριμνούν ώστε κάθε παρτίδα σπέρματος να συνοδεύεται από υγειονομικό πιστοποιητικό σύμφωνα με το υπόδειγμα που προβλέπεται στο παράρτημα Δ το οποίο εκδίδεται από επίσημο κτηνίατρο του κράτους μέλους συλλογής.
Το πιστοποιητικό αυτό πρέπει:
α) ^να συντάσσεται σε μία τουλάχιστον από τις επίσημες γλώσσες του κράτους μέλους συλλογής και σε μια από τις επίσημες γλώσσες του κράτους μέλους προορισμού-
β)
να συνοδεύει την παρτίδα μέχρι τον προορισμό του, στο πρωτότυπο-
γ)
να αποτελείται από ένα μόνο φύλλο-
δ)
να απευθύνεται σε ένα μόνο παραλήπτη.
2. Το κράτος μέλος προορισμού μπορεί να λαμβάνει, πέρα από τα μέτρα που προβλέπονται στο άρθρο 8 της οδηγίας 90/425/ΕΟΚ, τα αναγκαία μέτρα, συμπεριλαμβανομένης της απομόνωσης, υπό τον όρο ότι έτσι δεν αλλοιώνεται η καλή κατάσταση του σπέρματος για να διαπιστώνει με βεβαιότητα αν το σπέρμα για το οποίο υπάρχουν υπόνοιες έχει όντως προσβληθεί ή είναι μολυσμένο από παθογόνους μικροοργανισμούς.
ΚΕΦΑΛΑΙΟ ΙΙΙ
Εισαγωγές από τρίτες χώρες
Άρθρο 7
1. Τα κράτη μέλη επιτρέπουν την εισαγωγή σπέρματος μόνον από τις τρίτες χώρες που περιλαμβάνονται σε κατάλογο που θα καταρτιστεί με τη διαδικασία του άρθρου 19. Ο κατάλογος αυτός μπορεί να συμπληρώνεται ή να τροποποιείται με τη διαδικασία του άρθρου 18.
2. Για να αποφασίζεται αν μια τρίτη χώρα μπορεί να περιληφθεί στον κατάλογο που αναφέρεται στην παράγρα-
φο 1, λαμβάνονται, ιδίως, υπόψη:
α) ^αφενός, η κατάσταση της υγείας των ζώων, των άλλων κατοικιδίων ζώων και του άγριου ζωικού πληθυσμού στην χώρα αυτή, ιδίως όσον αφορά τις εξωτικές ασθένειες των ζώων και, αφετέρου, η κατάσταση από άποψη υγιεινής του περιβάλλοντος αυτής της χώρας που ενδέχεται να θέσει σε κίνδυνο την υγεία όλων των ζώων στα κράτη μέλη-
β)
η συχνότητα και η ταχύτητα της πληροφόρησης που παρέχει αυτή η χώρα όσον αφορά την ύπαρξη στην επικράτεια της μεταδοτικών ασθενειών των ζώων που μεταδίδονται μέσω του σπέρματος, και ιδίως των μεταδοτικών ασθενειών που αναφέρονται στους καταλόγους^Α και Β του διεθνούς γραφείου επιζωοτιών-
γ)
οι ρυθμίσεις της χώρας για την πρόληψη και την καταπολέμηση των ασθενειών των ζώων-
δ)
η δομή των κτηνιατρικών υπηρεσιών της χώρας αυτής και οι αρμοδιότητες τους-
ε)
η οργάνωση και η εφαρμογή των μέτρων για την πρόληψη και την καταπολέμηση των μεταδοτικών ασθενειών των ζώων-
στ)
οι εγγυήσεις που είναι σε θέση να παράσχει αυτή η χώρα όσον αφορά την τήρηση των διατάξεων της παρούσας οδηγίας.
3. Ο κατάλογος που αναφέρεται στην παράγραφο 1 καθώς και όλες οι τροποποιήσεις του δημοσιεύονται στην Επίσημη Εφημερίδα των Ευρωπαϊκών Κοινοτήτων.
Άρθρο 8
1. Με τη διαδικασία του άρθρου 19, συντάσσεται κατάλογος των κέντρων συλλογής σπέρματος από τα οποία τα κράτη μέλη μπορούν να επιτρέπουν την εισαγωγή σπέρματος από τρίτες χώρες. Ο κατάλογος αυτός μπορεί να τροποποιείται ή να συμπληρώνεται με την ίδια διαδικασία.
2. Για να περιληφθεί ένα κέντρο συλλογής σπέρματος τρίτης χώρας στον κατάλογο που αναφέρεται στην παράγραφο 1, λαμβάνεται, ιδίως, υπόψη ο κτηνιατρικός έλεγχος των συστημάτων παραγωγής σπέρματος που πραγματοποιείται στην τρίτη χώρα, οι αρμοδιότητες των κτηνιατρικών υπηρεσιών και η επίβλεψη στην οποία υπόκεινται τα κέντρα συλλογής σπέρματος.
3. ιΕνα κέντρο συλλογής σπέρματος εγγράφεται στον κατάλογο που αναφέρεται στην παράγραφο 1 μόνο εάν:
α) ^βρίσκεται σε μια από τις χώρες που αναγράφονται στον κατάλογο που αναφέρεται στο άρθρο 7 παράγραφος 1-
β)
ανταποκρίνεται στις απαιτήσεις των κεφαλαίων Ι και ΙΙ του παραρτήματος Α-
γ)
έχει λάβει επίσημη έγκριση εξαγωγής προς την Κοινότητα από τις κτηνιατρικές υπηρεσίες της ενδιαφερόμενης τρίτης χώρας-
δ)
υπόκειται στην επίβλεψη κτηνιάτρου του κέντρου της ενδιαφερόμενης τρίτης χώρας-
ε)
επιθεωρείται από επίσημο κτηνίατρο της ενδιαφερόμενης τρίτης χώρας τουλάχιστον δύο φορές το χρόνο.
Άρθρο 9
1. Το σπέρμα πρέπει να προέρχεται από ζώα τα οποία έχουν παραμείνει τουλάχιστον τρεις μήνες, αμέσως πριν από τη συλλογή του σπέρματός τους, στην επικράτεια μιας τρίτης χώρας που περιλαμβάνεται στον κατάλογο που αναφέρεται στο άρθρο 7 παράγραφος 1.
2. Με την επιφύλαξη του άρθρου 7 παράγραφος 1 και της παραγράφου 1 του παρόντος άρθρου, τα κράτη μέλη επιτρέπουν την εισαγωγή σπέρματος από τρίτη χώρα που περιλαμβάνεται στον κατάλογο μόνο αν το σπέρμα αυτό ανταποκρίνεται στις προδιαγραφές υγειονομικού ελέγχου που θεσπίζονται με τη διαδικασία του άρθρου 18 για τις εισαγωγές σπέρματος από τη χώρα αυτή.
Κατά τη θέσπιση των αναφερομένων στο πρώτο εδάφιο μέτρων, λαμβάνονται υπόψη τα ακόλουθα στοιχεία:
α) ^η κατάσταση, από άποψη υγιεινής, της περιοχής που περιβάλλει το κέντρο συλλογής σπέρματος, με ειδική αναφορά στις ασθένειες του καταλόγου Α του διεθνούς γραφείου επιζωοτιών-
β)
η κατάσταση της υγείας των ζώων στο κέντρο συλλογής σπέρματος και οι απαιτήσεις για τη διεξαγωγή εξετάσεων-
γ)
η κατάσταση της υγείας του σπερματοδότη και οι απαιτήσεις για τη διεξαγωγή εξετάσεων-
δ)
οι προδιαγραφές των εξετάσεων στις οποίες πρέπει να υποβάλλεται το σπέρμα.
3. ιΟσον αφορά τον καθορισμό των προδιαγραφών υγειονομικού ελέγχου, η χρησιμοποιούμενη ως qάση αναφοράς είναι εκείνη των κανόνων που ορίζονται στο κεφάλαιο ΙΙ και στα αντίστοιχα παραρτήματα. Με τη διαδικασία του άρ-
θρου 18 και ανάλογα με την περίπτωση, μπορεί να αποφασίζεται παρέκκλιση από τις διατάξεις αυτές αν η ενδιαφερόμενη τρίτη χώρα παρέχει παρόμοιες υγειονομικές εγγυήσεις τουλάχιστον ισοδύναμες.
4. Εφαρμόζεται το άρθρο 4.
Άρθρο 10
1. Τα κράτη μέλη επιτρέπουν την εισαγωγή σπέρματος, μόνον εφόσον προσκομίζεται υγειονομικό πιστοποιητικό το οποίο εκδίδεται και υπογράφεται από επίσημο κτηνίατρο της τρίτης χώρας συλλογής.
Το πιστοποιητικό αυτό πρέπει:
α) ^να συντάσσεται σε μία τουλάχιστον από τις επίσημες γλώσσες του κράτους μέλους προορισμού και σε μια από τις γλώσσες του κράτους μέλους στην οποία διενεργείται ο έλεγχος κατά την εισαγωγή που προqλέπεται στο άρ-
θρο 11-
β)
να συνοδεύει το σπέρμα μέχρι τον προορισμό του, στο πρωτότυπο-
γ)
να αποτελείται σε ένα μόνο φύλλο-
δ)
να απευθύνεται σε ένα μόνο παραλήπτη.
2. Το υγειονομικό πιστοποιητικό πρέπει να είναι σύμφωνο με υπόδειγμα που καταρτίζεται με τη διαδικασία του άρ-
θρου 19.
Άρθρο 11
1. Τα κράτη μέλη μεριμνούν ώστε κάθε παρτίδα σπέρματος που εισέρχεται στο τελωνειακό έδαφος της Κοινότητας να ελέγχεται πριν τεθεί σε ελεύθερη κυκλοφορία ή γίνει δεκτό σε κάποιο τελωνειακό καθεστώς και απαγορεύουν την είσοδο του σπέρματος αυτού στην Κοινότητα σε περίπτωση που ο έλεγχος εισαγωγής που πραγματοποιείται κατά την άφιξή του αποδεικνύει ότι:
- το σπέρμα δεν προέρχεται από την επικράτεια τρίτης χώρας που περιλαμqάνεται στον κατάλογο ο οποίος καταρτίζεται σύμφωνα με το άρθρο 7 παράγραφος 1,
- το σπέρμα δεν προέρχεται από κέντρο συλλογής σπέρματος που περιλαμqάνεται στον κατάλογο που προqλέπεται στο άρθρο 8 παράγραφος 1,
- το σπέρμα προέρχεται από την επικράτεια τρίτης χώρας από την οποία απαγορεύονται οι εισαγωγές σύμφωνα με το άρθρο 15 παράγραφος 2,
- το υγειονομικό πιστοποιητικό που συνοδεύει το σπέρμα δεν είναι σύμφωνο με τις προϋποθέσεις που προqλέπονται στο άρθρο 10 και οι οποίες καθορίζονται κατ' εφαρμογή του άρθρου αυτού.
Η παρούσα παράγραφος δεν εφαρμόζεται για τις παρτίδες σπέρματος που φθάνουν στο τελωνειακό έδαφος της Κοινότητας και τίθενται υπό τελωνειακό καθεστώς διαμετακόμισης προκειμένου να διοχετευθούν σε τόπο προορισμού εκτός του εν λόγω εδάφους.
Ωστόσο, η παρούσα παράγραφος εφαρμόζεται σε περίπτωση παραιτήσεως από το τελωνειακό καθεστώς διαμετακόμισης κατά τη διάρκεια μεταφοράς διαμέσου του κοινοτικού εδάφους.
2. Το κράτος μέλος προορισμού μπορεί να λαμqάνει τα απαραίτητα μέτρα, συμπεριλαμqανομένης της απομόνωσης, υπό τον όρο ότι έτσι δεν αλλοιώνεται η καλή κατάσταση του σπέρματος, για να διαπιστώνει με qεqαιότητα αν το σπέρμα για το οποίο υπάρχουν υπόνοιες, έχει όντως προσqληθεί ή είναι μολυσμένο από παθογόνους μικροοργανισμούς.
3. Εάν η εισαγωγή σπέρματος έχει απαγορευθεί για οποιονδήποτε από τους λόγους που αναφέρονται στις παραγράφους 1 και 2 και εάν η τρίτη χώρα εξαγωγής δεν επιτρέπει την επιστροφή του μέσα σε τριάντα ημέρες, όταν πρόκειται για κατεψυγμένο σπέρμα, ή αμέσως, όταν πρόκειται για νωπό σπέρμα, η αρμόδια κτηνιατρική αρχή του κράτους μέλους προορισμού μπορεί να διατάσσει την καταστροφή του σπέρματος.
Άρθρο 12
Κάθε παρτίδα σπέρματος της οποίας η εισαγωγή στην Κοινότητα έχει επιτραπεί από ένα κράτος μέλος με qάση τον έλεγχο που αναφέρεται στο άρθρο 11 παράγραφος 1, πρέπει, όταν αποστέλλεται στην επικράτεια άλλου κράτους μέλους, να συνοδεύεται από το πρωτότυπο πιστοποιητικό ή από επικυρωμένο αντίγραφό του, θεωρημένο και στις δύο περιπτώσεις από την αρμόδια αρχή που είναι υπεύθυνη για τον έλεγχο που πραγματοποιείται σύμφωνα με το άρθρο 11.
Άρθρο 13
Αν τα μέσα καταστροφής αποφασίζονται κατ' εφαρμογή του άρθρου 11 παράγραφος 3, τα σχετικά έξοδα qαρύνουν τον αποστολέα, τον παραλήπτη ή τον εντολοδόχο τους. Το κράτος δεν καταqάλλει καμία αποζημίωση.
ΚΕΦΑΛΑΙΟ IV
Μέτρα διασφαλίσεως και ελέγχου
Άρθρο 14
Οι κανόνες που προqλέπονται από την οδηγία 90/425/ΕΟΚ εφαρμόζονται, ιδίως, όσον αφορά τους ελέγχους στον τόπο καταγωγής, την οργάνωση αυτών και τη συνέχεια που πρέπει να δοθεί στους ελέγχους που πρέπει να πραγματοποιούνται από το κράτος μέλος προορισμού.
Άρθρο 15
1. Για τις ενδοκοινοτικές συναλλαγές εφαρμόζονται τα μέτρα διασφαλίσεως που προqλέπονται στο άρθρο 10 της οδηγίας 90/425/ΕΟΚ.
2. Με την επιφύλαξη των άρθρων 8, 9 και 10, σε περίπτωση που εκδηλώνεται ή εξαπλώνεται σε τρίτη χώρα μεταδοτική ασθένεια ζώων η οποία είναι δυνατό να μεταδοθεί με το σπέρμα και να θέσει σε κίνδυνο την υγεία των ζώων σε ένα από τα κράτη μέλη ή σε περίπτωση που την απαγόρευση αυτή υπαγορεύει οποιοσδήποτε άλλος λόγος σχετικός με την υγεία των ζώων, το κράτος μέλος προορισμού, απαγορεύει την εισαγωγή σπέρματος, είτε αυτό εισάγεται άμεσα είτε έμμεσα διαμέσου άλλου κράτους μέλους και είτε προέρχεται από το σύνολο τρίτης χώρας είτε από τμήμα του εδάφους της.
Τα μέτρα που λαμqάνουν τα κράτη μέλη δυνάμει του πρώτου εδαφίου, καθώς και η κατάργηση των μέτρων αυτών πρέπει να κοινοποιούνται αμέσως στα άλλα κράτη μέλη και στην Επιτροπή μαζί με την αιτιολόγησή τους.
Με τη διαδικασία του άρθρου 18, είναι δυνατό να αποφασίζεται η τροποποίηση των μέτρων αυτών, ιδίως για να συντονιστούν με τα μέτρα που λαμβάνουν τα άλλα κράτη μέλη, ή η κατάργησή τους.
Εάν ανακύψει η κατάσταση που αναφέρεται στο πρώτο εδάφιο και αν παραστεί ανάγκη να εφαρμόσουν και άλλα κράτη μέλη τα μέτρα που λαμβάνονται δυνάμει αυτού του εδαφίου, τροποποιημένα, ενδεχομένως, σύμφωνα με το τρίτο εδάφιο, θεσπίζονται οι κατάλληλες διατάξεις με τη διαδικασία του άρθρου 18.
Η επανάληψη των εισαγωγών από τρίτη χώρα επιτρέπεται με τη διαδικασία του άρθρου 18.
Άρθρο 16
1. Στο μέτρο που είναι απαραίτητο, για την ενιαία εφαρμογή της παρούσας οδηγίας, πραγματογνώμονες κτηνίατροι της Επιτροπής μπορούν, σε συνεργασία με τις αρμόδιες αρχές των κρατών μελών και τρίτων χωρών, να πραγματοποιούν επιτόπιους ελέγχους.
Η χώρα συλλογής, στο έδαφος της οποίας πραγματοποιείται έλεγχος, παρέχει κάθε αναγκαία συνδρομή στους πραγματογνώμονες για την εκπλήρωση της αποστολής τους. Η
Επιτροπή ενημερώνει το ενδιαφερόμενο κράτος μέλος ή τη χώρα συλλογής σχετικά με το αποτέλεσμα των πραγματοποιηθέντων ελέγχων.
Η ενδιαφερόμενη χώρα συλλογής λαμβάνει τα μέτρα που κρίνονται αναγκαία για να ληφθούν υπόψη τα αποτελέσματα αυτού του ελέγχου. Εάν η χώρα συλλογής δεν λάβει τα εν λόγω μέτρα, η Επιτροπή, αφού εξετάσει την κατάσταση στα πλαίσια της μόνιμης κτηνιατρικής επιτροπής, μπορεί να προσφύγει στις διατάξεις του άρθρου 6 παράγραφος 2 τρίτο εδάφιο και του άρθρου 5.
2. Οι γενικές διατάξεις εφαρμογής του παρόντος άρθρου, ιδίως όσον αφορά τη συχνότητα και τις λεπτομέρειες διεξαγωγής των ελέγχων που αναφέρονται στην παράγραφο^1 πρώτο εδάφιο, καθορίζονται με τη διαδικασία του άρθρου ^19.
ΚΕΦΑΛΑΙΟ V
Τελικές διατάξεις
Άρθρο 17
Τα παραρτήματα της παρούσας οδηγίας τροποποιούνται με τη διαδικασία του άρθρου 18 προκειμένου να προσαρμοστούν στην τεχνολογική εξέλιξη.
Άρθρο 18
1. Σε περίπτωση που γίνεται αναφορά στη διαδικασία του παρόντος άρθρου, η μόνιμη κτηνιατρική επιτροπή η οποία έχει συσταθεί με την απόφαση 68/361/ΕΟΚ^(11), εφεξής καλούμενη "επιτροπή", συγκαλείται χωρίς καθυστέρηση από τον πρόεδρό της, είτε με δική του πρωτοβουλία, είτε μετά από αίτηση κράτους μέλους.
2. Στην επιτροπή, οι ψήφοι των κρατών μελών σταθμίζονται σύμφωνα με το άρθρο 148 παράγραφος 2 της συνθήκης. Ο πρόεδρος δεν συμμετέχει στην ψηφοφορία.
3. Ο αντιπρόσωπος της Επιτροπής υποβάλλει σχέδιο των μέτρων που πρέπει να ληφθούν. Η επιτροπή διατυπώνει τη γνώμη της επί των προτάσεων αυτών εντός προθεσμίας την οποία μπορεί να καθορίζει ο πρόεδρος ανάλογα με το επείγον των προς εξέταση θεμάτων. Αποφασίζει με πλειοψηφία πενήντα τεσσάρων ψήφων.
4. Η Επιτροπή θεσπίζει τα μέτρα και τα εφαρμόζει αμέσως εφόσον είναι σύμφωνα με τη γνώμη της επιτροπής. ιΟταν τα μέτρα αυτά δεν είναι σύμφωνα με τη γνώμη της επιτροπής ή εάν δεν έχει διατυπωθεί γνώμη, η Επιτροπή υποβάλλει αμέσως στο Συμβούλιο πρόταση σχετικά με τα μέτρα που πρέπει να ληφθούν. Το Συμβούλιο θεσπίζει τα μέτρα με ειδική πλειοψηφία.
Εάν, μέσα σε προθεσμία τριών μηνών από την ημερομηνία υποβολής της πρότασης, το Συμβούλιο δεν έχει θεσπίσει μέτρα, η Επιτροπή θεσπίζει τα προτεινόμενα μέτρα και τα
εφαρμόζει αμέσως, εκτός εάν το Συμβούλιο έχει λάβει απόφαση με απλή πλειοψηφία κατά των μέτρων αυτών.
Άρθρο 19
1. Σε περίπτωση που γίνεται αναφορά στη διαδικασία του παρόντος άρθρου, η επιτροπή συγκαλείται χωρίς καθυστέρηση από τον πρόεδρό της, είτε με δική του πρωτοβουλία είτε μετά από αίτηση κράτους μέλους.
2. Στην επιτροπή, οι ψήφοι των κρατών μελών σταθμίζονται σύμφωνα με το άρθρο 148 παράγραφος 2 της συνθήκης. Ο πρόεδρος δεν συμμετέχει στην ψηφοφορία.
3. Ο αντιπρόσωπος της Επιτροπής υποβάλλει σχέδιο των μέτρων που πρέπει να ληφθούν. Η επιτροπή διατυπώνει τη γνώμη της για τα μέτρα αυτά μέσα σε προθεσμία δύο ημερών. Αποφασίζει με πλειοψηφία πενήντα τεσσάρων ψήφων.
4. Η Επιτροπή θεσπίζει τα μέτρα και τα εφαρμόζει αμέσως εφόσον είναι σύμφωνα με τη γνώμη της επιτροπής. Εάν τα μέτρα δεν είναι σύμφωνα με τη γνώμη της επιτροπής ή εάν δεν έχει διατυπωθεί γνώμη, η Επιτροπή υποβάλλει αμέσως στο Συμβούλιο πρόταση σχετικά με τα μέτρα που πρέπει να θεσπιστούν. Το Συμβούλιο θεσπίζει τα μέτρα με ειδική πλειοψηφία.
Εάν, μέσα σε προθεσμία δεκαπέντε ημερών από την ημερομηνία υποβολής της πρότασης, το Συμβούλιο δεν έχει θεσπίσει μέτρα, η Επιτροπή θεσπίζει τα προτεινόμενα μέτρα και τα εφαρμόζει αμέσως, εκτός εάν το Συμβούλιο έχει λάβει απόφαση με απλή πλειοψηφία κατά των μέτρων αυτών.
Άρθρο 20
1. Η παρούσα οδηγία δεν ισχύει για το σπέρμα που συλλέγεται και υπόκειται σε επεξεργασία σε κράτος μέλος πριν από τις 31 Δεκεμβρίου 1991.
2. Μέχρι την ημερομηνία της έναρξης ισχύος των αποφάσεων που εκδίδονται κατ' εφαρμογή των άρθρων 8, 9 και 10, τα κράτη μέλη δεν εφαρμόζουν στις εισαγωγές σπέρματος από τρίτες χώρες όρους ευνοϊκότερους από αυτούς που προκύπτουν από το κεφάλαιο ΙΙ.
Άρθρο 21
Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν με τις διατάξεις της παρούσας οδηγίας το αργότερο στις 31 Δεκεμβρίου 1991 και ενημερώνουν αμέσως σχετικά την Επιτροπή.
Άρθρο 22
Η παρούσα οδηγία απευθύνεται στα κράτη μέλη.
Λουξεμβούργο, 26 Ιουνίου 1990.

Labels: 10
0
3
6